|  |  |
| --- | --- |
| Дата фіксацыі, дадзеныя носьбіта інфармацыі: прозвішча, імя, імя па бацьку, год і месца нараджэння, месца жыхарства, веравызнанне | 15 мая 2023 год.Юшкевіч Марыя Пятроўна 1953 г.н., Ашмянскі раён в.ГарэцкаўшчынаБераставіцкі раён, г.п.Вялікая Берставіца, вул.Леніна, д.40, кв.42Каталічка20 кастрычніка 2023 год.Заміроўская Яўгенія Антонаўна 1944 г.н., Валкавыскі раён, в.КукалкіБераставіцкі раён, в.Калеснікі, д.23Каталічка15 лістапада 2023 год.Сапунова Аліна Балеславаўна, 1963г.н., Шчучынскі раён, в.Багданаўкаг.п.Вялікая Бераствіца, ул.Леніна д.24а/кв.16Каталічка |
| Назва абрада (свята, звычая) | Сустрэча маладых |
| Агульныя звесткі (дата і месца правядзення, прымеркаванасць да катал. ці правасл. календара) | Праходзіць у першы дзень вяселля ў хаце маладой, пасля абраду “Брама” |
| Стан бытавання:а) захаваны ў памяці носьбіта;б) жывая традыцыя  | Захаваная ў памяці носьбітаў |
| Паслядоўнае апісанне абрада (свята, звычая) і яго этапаў (калі ёсць) | Сустракалі жаніха і нявесту пасля вянчання бацькі маладой на парозе хаты, пасля таго, як маладыя прайшлі браму. За маладымі стаялі сваты, затым дружба (дружкі і дружбанты). Маці трымае каравай, бацька – чаркі з гарэлкай. Маладыя абавязаны пакланіцца бацькам і выслухаць іх пажаданні. Пасля яны разам адламваюць часткі каравая, макаюць у соль і даюць пакаштаваць свае кавалкі адзін аднаму, потым бяруць чаркі з гарэлкай, але маладыя яе толькі прыгубляюць, а лішкі выліваюць цераз плячо і разбіваюць іх, кідаючы пад ногі (на шчасце).Пасля гэтых дзеянняў усе заходзілі ў хату з песняй “Зайграй, дудачка”. Першыя заходзілі ў хату маладыя, потым бацькі, сваты і дружба. Каравай ставілі на стол, дзе ўжо сядзелі падстаўныя “жаніх з нявестаю”: за маладую – мужчына, “упрыгожаны” цюляй, за маладога – жанчына ў шапцы і з намаляванымі вусамі. “*Мы вас чакалі, а вы ўсё не прыязжалі, а у нас ужо сваі маладыя*” – казаў падстаўны сват. Каб сесці за стол маладым, сапраўдным сватам трэба было даць выкуп падстаўному свату – грошы або якія-небудзь прысмакі – каўбасу, гарэлку і г.д. Пасля “выкупу” падстаўныя ўступалі месцы маладым, а ўсе госці сядалі за стол і пачыналі віншаваць маладых, дарыць падарункі, спяваць песні і весяліцца. На другі дзень Вяселля ехалі святкаваць да хаты маладога. |
| Рытуальныя рэчы і атрыбутыка:* назва;
* матэрыял вырабу;
* прызначэнне;
* тэхналогія вырабу (пры неабходнасці).
 | Каравай з соллю: сімвал дабрату.Чаркі: білі на шчасце, кідаючы пад ногі.Дываны: засцілалі лаўкі ў хаце, упрыгожвалі сцены, дзе сядзелі маладыя. Калі цёплае надвор’е – Вяселле маглі святкаваць у двары маладой. За сталом маладыя сядалі ў покуці пад абразамі.Вянок маладой: калі ў маладой вянок “*над галавой*” – значыць чыстая. Упляталі ў вянок і пярэднюю частку (на грудзях) вясельнай сукенкі шпарагус ці мірту – на шчасце і багацце. |
| Касцюм:1. маскарадны (кароткае апісанне касцюма і ўказанне касцюміраваных персанажаў);
2. абрадавы, з апісаннем:
* - складаючых касцюма;
* - галаўнога ўбора (назва, спосаб завязвання);
* - упрыгожванняў;
* - абутку;
* - фотаздымкі прыкладваюцца (калі ёсць).
 | ***Адзенне маладой:*** Сукенка белага колеру, якую звычайна заказвалі ў мясцовай швачкі.Галаўны ўбор – белы вянок з уплеценым шпарагусам ці міртам. Прышпілены да вяночка вэлюм, які павінен быць доўгім - да полу. Абутак – чаравікі.***Адзенне маладога:***Касцюм (штаны, кашуля, пінжак) чорнага ці шэрага колераў.Сваты, дружкі, госці апрануты ў лепшае святочнае адзенне, плацці абавязкова доўгія. Дружкі сабе павязвалі ручнік – праз плячо з левага боку.  |
| Песні:а) назва, жанр;б) месца, час выканання;в) выканаўцы (полаўзроставая катэгорыя);г) колькасны склад (сольна, дуэтам, ансамблем);д) музычнае суправаджэнне;е) атрыбутыка;ж) тэксты песень. | **ЗАЙГРАЙ ДУДАЧКА –**пад песню заходзяць маладыя ў хатуЗайграй, дудачка, весяло, Каб наша сяло весело было.Каб наша сяло весело было,Каб наш каравай зялён быў.Каб наш каравай зялён быў, Каб наш малады весел стаў.А наш малады весел стаў,Бо добрую дзеваньку напаткаў.\*Хадзі, хадзі дзеванька за мяне, Будзешь добрай жонкаю для мяне. \* - *апошнія 2 радкі паўтараюцца двойчы* **КОЛЬКІ Ў НЕБЕ ЗОР (словы і музыка Аляксандра Шыдлоўскага) -** спяваюць усе разам – госці, маладыя, сваты, дружкі, дружбакі і інш., як сядаюць за стол. Колькі ў небе зор, цяжка палічыць.Толькі з іх адна найярчэй гарыць.\*Гэта ты мая, зорка ясная,Ты, любоў мая, непагасная.У працы і ў жыцці добра нам з табойМарыць і любіць з песняй маладой.\*Сонца і вясна з Вамі круглы год,Шчасця больш у Вас, як на небе зор. \*- *апошнія два радкі кожнай страфы паўтараюцца двойчы***ДЗЕ Ж БЫ Я НЕ ЕХАЛА –** спяваюць за сталомДзе ж бы я не ехала, дзе ж бы я ні шла,Я ж табе, мама, не дзякавала. \*Дзякую табе, мама, што будзіла мяне рана, Больш ужо не будзеш, не будзеш.Дзе ж бы я не ехала, дзе ж бы я ні шла,Я ж табе, тата, не дзякавала.\*Дзякую табе, тата, за тваю вясёлу хату,Больш ужо не будзеш, не будзеш.Дзе ж бы я не ехала, дзе ж бы я ні шла, Я ж табе, сёстра, не дзякавала,\*Дзякую табе, сёстра, што часала косу чэсна,Больш ужо не будзеш, не будзеш.Дже ж бы я не ехала, дзе ж бы я ні шла,Я ж табе, брату, не дзякавала,\*Дзякую табе, брату, што вадзіў хлапцоў у хату,Больш ужо не будзеш, не будзеш.Дже ж бы я не ехала, дзе ж бы я ні шла,Я ж вам, парогі, не дзякавала.\*Дзякую вам, парогі, дзе стаялі босы ногі,Больш ужо не будуць, не будуць.Дже ж бы я не ехала, дзе ж бы я ні шла,Я ж вам, суседзі, не дзякавала,\*Дзякую вам, суседзі, што са мною на бяседзе,Больш ужо не будуць, не будуць.Дже ж бы я не ехала, дзе ж бы я ні шла,Я ж вам, вароты, не дзякавала.\*Дзякую вам, вароты, дзе стаяла хлопцаў рота,Больш ужо не будуць, не будуць.Дзе ж бы я ні ехала, дзе ж бы я ні шла,Я ж вам, таполі, не дзякавала.\*Дзякую вам, таполі, нагулялась я даволі,Больш ужо не буду, не буду. \* - *апошнія два радкі кожнай страфы паўтараюцаа двойчы* |
| Музыка:а) назва, жанр;б) месца, час выканання;в) выканаўцы (полаўзроставая катэгорыя);г) колькасны склад (сольна, дуэтам, ансамблем);д) інструменты;е) адзенне;ж) відэа- ці аўдыёфіксацыя прыкладваецца. | Звычайна на ўсе 3 дні Вяселля запрашалі ансамбль музыкантаў з бліжэйшых вёсак –– гарманіст, скрыпач, барабан. Аднак, мог быць і адзін музыкант, які суправаджаў усе этапы Вяселля.  |
| Прыкметы, павер’і (тэксты) | Пры ўваходзе ў хату ляжала бярэмя дроў, якія маладым і гасцям нельга пераступаць, па-гэтаму толькі маладая павінна ўбраць па аднаму паленцы ўбок. Калі ўбірала, значыць маладя добрай і працавітай гаспадыняй будзе. (САБ)***Пажаданні маладым:***Вып’ем гэту чарку, каб маладыя заўсёды мелі хлеб і скварку!Каб было весела гуляць і ваша вяселле доўгія гады не забываць! (ЮМП)Шчырым сэрцам Вас віншую, (бо) на стале гарэлку чую. (ЮМП)Жадаем нашым маладым каб яны жылі люба, поздна не спалі, рана ўставалі, сваіх бацькоў ніколі не забывалі. Ну і каб ваш ложачак скрыпаў-рыпаў, і да года сыночак выпаў! (ЮМП) “*Дзісей в тым дому урочыстасьць міла, юж млода (імя) назвіско зменіла. Ценжко пшэжыва дзісь матчынэ сэрцэ. Дзісь Ойцец малажэнскім вэнзлам звёнзал іх рэнцэ*”.“*Пенкне ціебе (імя) родзіцэ ховалі, жэбы вы з (імя) заімне кохалі і не една ноцка матка не пшэспала. Пукі тобе (імя) жонка выховала*”.“*А* *гды была (імя) еўэ бардзо мала то такон песэнка мама ці спевала. Люляжэ (імя) спі цурэчка мала жэбы цебе в жыцю беда не споткал*”.*-А гды ты доросла зтшэгла свэй млодосці, жэбы здрова была і свэ чысты сэрцэ пшы мэнжу зложыла.**“Так ест на свеце і так быць мусі кохана цурачка одбера юц ад мамусі. Жона есць зготуе, а мэнж зробі праце, жэбы вам старчыло часу на кохане*” (САБ)***Вясельныя прыгаворкі:***Дару бытам добрым, векам доўгім і моцным здароўем.Дару грашмі і казою, каза стаіць за лазою; лаза на калыску, а грошы на сыску.Дару віна бочку – на сына і дочку.Дару вязку цыбулі, каб не тыцкалі адно другому дулі. Дару грошы бумажныя, каб маладыя былі паважныя.Дару дукаты, каб маладыя былі багаты.Дару грошы медныя, каб ніколі не былі бедныя.Дару каробку гліны, каб пазвалі на радзіны.Дару каробку жукоў, штоб не хадзіла (каб не пазірала на) чужых мужыкоў.Дару місу гароху, каб на радзіны клікалі да року.Дару цябе дугой, каб не хадзіў к другой.Галуб без галубкі не лятае, малады без маладой за стол не сядае. (ЮМП) |
| Традыцыйная кухня:а) назва стравы;б) час ужывання;в) хто гатаваў;г) працэс прыгатавання. | Вясельны каравай – пяклі ў хаце маладой. **На вясельны стол гатавалі:** * Катлеты;
* Бабку;
* Вараную бульбу;
* Калдуны з мясам;
* Хатнія рулеты: закручвалі мяса з салам, лажылі моркву;
* Рулеты з фаршу, шпігаваныя яйкам, морквай;
* Каўбаса хатняя;
* Печанковая каўбаса (вантрабянка);
* Агуркі салёныя;
* Грыбы салёныя;
* Вараныя свінныя косці;
* Гарэлка;
* Пірагі;
* Вясельныя гускі.

**Вясельны каравай:***6 яек, 1 кг пшанічнай мукі, 2 шклянкі малака, 1 шклянка таплёнага сметанковага масла, 1 шклянка цукру, 30 г дражджэй, дробка солі.*Свежыя дрожджы размяць відэльцам з лыжкай цукру, развезці 1/2 шклянкі цёплага малака і пакінуць на 15 хвілін.Прасеяць 3 шклянкі мукі, заліць цёплым малаком, добра перамяшаць і дадаць дрожджы. Прыкладна праз гадзіну рошчына стане пышнай. Трэба яе асадзіць і дадаць ўзбітыя з цукрам яйкі, соль, 2 шклянкі мукі – усё добра размяшаць. Потым уліць тонкім струменьчыкам цёплае масла. Спачатку лыжкай, а затым рукамі вельмі старанна вымесіць цеста, каб яно пачало адставаць ад рукі. Калі трэба, дадаць яшчэ мукі. Кансістэнцыя цеста павінна быць як густая смятана. У канцы – накрыць ручніком і даць падыйсці. Формы для каравая змазаць маслам, прагрэць ў гарачай духоўцы ці печы некалькі хвілін. Як толькі цеста набярэ сілу і падыйдзе, трэба абмяць яго яшчэ раз, выліць у формы на 3/4 аб’ёма. Пачакаць пакуль цеста зноў падыйдзе. Пасля паставіць цеста ў гарачую духоўку (разагрэтую да 200 градусаў на 30-40 хвілін ці печ (на гадзіну). Калі каравай будзе гатовы, дастаць яго і накрыць ручніком, каб астыў, і толькі потым выняць яго з формы.Упрыгожванні гатуюцца асобна - з салёнага цеста, якія ставяцца на каравай.  |